
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Liptovský Mikuláš 8Nt/11/2025 5625010171 07. 04. 2025 JUDr. Miriam Penjaková ECLI:SK:OSLM:2025:5625010171.2
Uznesenie Okresný súd Liptovský Mikuláš v senáte zloženom z predsedu senátu JUDr. Miriam PENJAKOVEJ a prísediacich: Petra GAZDARICU a Mariany TREČEROVEJ, v trestnej veci odsúdeného A. B., nar. XX.X.XXXX, t. č. vo výkone trestu odňatia slobody v ÚVTOS Ružomberok, o návrhu riaditeľa ústavu na premenu zvyšku trestu odňatia slobody na trest domáceho väzenia, na verejnom zasadnutí konanom dňa 7.4.2025 v Ružomberku rozhodol: Podľa § 414a ods. 1 Trestného poriadku s použitím § 65a ods. 1, ods. 2, § 53 ods. 1 Trestného zákona odsúdenému A. B., nar. XX.XX.XXXX v C., trvale bytom A. XXXX/XX, XXX XX C. – D. E., prechodne bytom XXX XX D. F. XX, G. H., t. č. vo výkone trestu odňatia slobody v ÚVTOS Ružomberok, p r e m i e ň a zvyšok trestu odňatia slobody vo výmere 3 (tri) roky, 2 (dva) mesiace a 20 (dvadsať) dní, ktorý mu bol uložený rozsudkom Okresného súdu Prešov sp. zn. 2T 40/2013 zo dňa 28.06.2016, v spojení s uznesením Krajského súdu v Prešove sp. zn. 9To 36/2016 zo dňa 01.08.2018, pre obzvlášť závažný zločin úverového podvodu podľa § 222 ods. 1, 5 písm. a) Tr. zák. vo výmere 10 rokov nepodmienečne so zaradením na výkon trestu do ústavu s maximálnym stupňom stráženia, na trest domáceho väzenia. Podľa § 53 ods. 3 Trestného zákona je odsúdený A. B. po dobu výkonu trestu domáceho väzenia povinný v čase osobného voľna od 00.00 hod. do 24.00 hod. zdržiavať sa na adrese XXX XX D. F. XX, G. H., s výnimkou času, ktorý podľa § 16 ods. 1 Zákona č. 78/2015 Z. z. o kontrole výkonu niektorých rozhodnutí technickými prostriedkami vopred určený alebo schválený probačným a mediačným úradníkom (režim použitia technických prostriedkov) a ktorý je nevyhnutne potrebný na premiestnenie sa do a z miesta výkonu pracovnej činnosti na základe pracovnej zmluvy alebo inej pracovnej činnosti vykonávanej v súlade so Zákonníkom práce, viesť riadny život a podrobiť sa kontrole technickými prostriedkami. Podľa § 53 ods. 5 Trestného zákona po dobu výkonu trestu domáceho väzenia môže odsúdený opustiť svoje obydlie len po predchádzajúcom súhlase probačného a mediačného úradníka a len z naliehavého dôvodu a na nevyhnutne potrebný čas. Tento čas sa započítava do výkonu trestu. Podľa § 414a ods. 5 Trestného poriadku je odsúdený povinný dostaviť sa na účel nastúpenia výkonu trestu domáceho väzenia v prvý pracovný deň nasledujúci po dni prepustenia z výkonu trestu odňatia slobody k probačnému a mediačnému úradníkovi Okresného súdu Spišská Nová Ves - na adrese XXX XX D. F. XX, G. H.. odôvodnenie: Podľa § 176 ods. 3 Trestného poriadku bolo vyhotovené zjednodušené uznesenie, ktoré neobsahuje odôvodnenie, pretože po jeho vyhlásení na verejnom zasadnutí sa odsúdený aj za všetky oprávnené osoby, prokurátor Okresnej prokuratúry Ružomberok a zástupca ÚVTOS Ružomberok vzdali práva na podanie sťažnosti. Poučenie: Proti tomuto uzneseniu sťažnosť nie je prípustná (§ 185 ods. 2 Trestného poriadku).

